ธงชาติบราซิล

**[[ธงชาติ]][[บราซิล]]** () มีลักษณะเป็นธงสี่เหลี่ยมผืนผ้าพื้นสีเขียว กลางธงมีรูปสี่เหลี่ยมขนมเปียกปูนสีเหลือง ภายในรูปดังกล่าวมีวงกลมสีน้ำเงิน บรรจุรูปแผนที่ของกลุ่มดาวขนาดต่างๆ กลางวงกลมนั้นมีแถบสีขาวพาดผ่าน บรรจุข้อความเขียนด้วยตัวอักษรโรมันพิมพ์ใหญ่สีเขียวว่า "Ordem e Progresso" (แปลว่า "ความเป็นระเบียบและความก้าวหน้า") ธงนี้ในบางครั้ง มักมีการเรียกชื่อว่า *Auriverde* ซึ่งแปลว่า " (ธง) สีทองและเขียว" 

แบบธงชาติซึ่งเป็นต้นแบบของธงที่ใช้อยู่ในปัจจุบัน เริ่มใช้อย่างเป็นทางการเมื่อวันที่ 19 พฤศจิกายน พ.ศ. 2442 โดยแนวคิดของการออกแบบธงชาติเป็นผลงานร่วมกันของ ไรมุนโด เทย์เซย์รา เมนเดส (Raimundo Teixeira Mendes) มิเกล เลมอส (Miguel Lemos) และมานูเอล เปอร์เรย์รา เรย์ส์ (Manuel Pereira Reis) ส่วนการออกแบบธง ดำเนินการโดย เดซิโอ วิลาเรส (Décio Vilares) 

## การออกแบบ
คำสั่งฉบับที่. 4, ประกาศเมื่อวันที่ 19 พฤศจิกายน ค.ศ. 1889 ได้มีการแก้ไขแบบธงภายหลังจากการเปลี่ยนแปลงจากสมบูรณาญาสิทธิราชเป็นสาธารณรัฐ. สำหรับธงชาติในปัจจุบัน ซึ่งมีรูปดาว 27 ดวงนั้น ปรับแก้จากธงเดิมในบางส่วน และประกาศใช้เมื่อวันที่ 12 พฤษภาคม พ.ศ. 2535 ตามกฎหมายที่ 8.421 ลงวันที่ 11 พฤษภาคม พ.ศ. 2535 (โปรดดูเพิ่มเติมในหัวข้อ*ธงในอดีตของบราซิล*).

### แบบการสร้างธง
thumb|300px|Construction sheet with the official dimensions of the flag.

#### ดาว
thumb|right|150px|กลุ่มดาวที่ปรากฏบนธงชาติบราซิล
กลุ่มดาวที่ปรากฏบนธงชาติดังต่อไปนี้:
# Procyon (α Canis Minoris),
# Canis Major: five stars, the largest depicting Sirius.
# Canopus (α Carinae),
# Spica (α Virginis).
# Hydra: two stars, the largest depicting Alphard.
# Crux Australis: five stars, the largest depicting Alpha Crucis.
# Sigma Octantis (σ Octantis, south pole star).
# Triangulum Australe: three stars of similar size.
# Scorpius: eight stars, the largest depicting Antares.

##### ดาว และ รัฐ
กลุ่มดาวบนธง หมายถึงรัฐต่างๆทั้ง27รัฐของบราซิลดังนี้:

#### ระดับสีของธง

## ความหมาย

[thumb|200px|[ไฟล์:FIAV historical.svg|20px ธงชาติจักรวรรดิบราซิล 18 กันยายน พ.ศ. 2365–15 พฤศจิกายน พ.ศ. 2432]]

แบบธงชาติบราซิลในปัจจุบันได้รับอิทธิพลในการออกแบบจากธงชาติในสมัยจักรวรรดิ ในธงสมัยดังกล่าว พื้นสีเขียวหมายถึงราชวงศ์บรากานซา ของจักรพรรดิเปโตรที่ 1 ผู้ทรงเป็นจักรพรรดิองค์แรกของโปรตุเกส สีเหลืองหมายถึงราชวงศ์ฮับสบูรก์ ของสมเด็จพระจักรพรรดินีเลโอโปลดินา พระมเหสีเอกของจักรพรรดิเปโตรที่ 1 ทั้งสองพระองค์นี้ทรงเป็นปฐมกษัตริย์ของจักรวรรดิบราซิล กลางธงชาติสมัยนี้เป็นรูปตราแผ่นดินของจักรวรรดิ

ส่วนในธงชาติสมัยสาธารณรัฐที่ใช้ในปัจจุบันนั้น สีเขียวหมายถึงป่าไม้ที่อุดมสมบูรณ์ รูปสี่เหลี่ยมขนมเปียกปูนสีเหลืองหมายถึงความมั่งคั่งของทรัพยากรธรรมชาติ รูปวงกลมสีน้ำเงินซึ่งใส่เข้ามาแทนที่รูปตราแผ่นดินจักรวรรดินั้น แสดงภาพท้องฟ้าเหนือนครริโอ เดอ จาเนโร ในตอนเช้าของวันที่ 15 พฤศจิกายน พ.ศ. 2432 ซึ่งเป็นวันที่สถาปนาสาธารณรัฐบราซิล รูปเหล่านี้แสดงออกมาในลักษณะที่มองจากภายนอกทรงกลมท้องฟ้า  รูปดาวในทรงกลมท้องฟ้านั้นเป็นเครื่องหมายแทนบรรดารัฐต่างๆ ในแต่ละรัฐของสหภาพสาธารณรัฐบราซิล และตำแหน่งของดาวแต่ละดวงจะหมายถึงรัฐใดรัฐหนึ่งลงไปโดยเฉพาะ จำนวนดาวนั้นจะเปลี่ยนแปลงไปพร้อมกับการเพิ่มจำนวนของรัฐ โดยเมื่อแรกใช้ธงนี้ มีรูปดาวเพียง 21 ดวง ทุกวันนี้ดาวในธงมีทั้งหมด 27 ดวง หมายถึงรัฐทั้ง 26 รัฐและ 1 เขตสหพันธ์ซึ่งเป็นที่ตั้งของเมืองหลวง (ดาวของเขตสหพันธ์นั้นคือดาว Sigma Octantis ซึ่งอยู่ใกล้ตำแหน่งแกนใต้ของทรงกลมท้องฟ้า)

คำขวัญประจำชาติ "Ordem e Progresso" (ความเป็นระเบียบและความก้าวหน้า) ซึ่งปรากฏในธงชาตินั้น ได้รับแรงบันดาลใจจากคติพจน์ของโอกุสต์ กองต์  (Auguste Comte) นักปรัชญาปฏิฐานนิยม (Positivism) ชาวฝรั่งเศส ซึ่งมีอยู่ว่า "L’amour pour principe et l’ordre pour base; le progrès pour but" (ความรักคือหลักการและความมีระเบียบคือรากฐาน ส่วนความก้าวหน้าคือเป้าหมาย) คำขวัญนี้ได้มีการบรรจุไว้ในธงชาติ เนื่องจากบุคคลที่เกี่ยวข้องกับการปฏิวัติล้มล้างระบอบกษัตริย์และก่อตั้งสาธารณรัฐใหม่ ได้ยึดถือหลักการดังกล่าวนี้เป็นแนวคิดในการปฏิวัติ

## ประวัติ
[thumb|200px|[ไฟล์:FIAV historical.svg|20px ธงชาติสาธารณรัฐสหรัฐบราซิล 15 - 19 พฤศจิกายน พ.ศ. 2432]]
หลังการประกาศสถาปนาสาธารณรัฐสหรัฐบราซิลใน พ.ศ. 2432 รุย บาร์โบซา (Ruy Barbosa) ผู้นำคนหนึ่งในคณะปฏิวัติ ซึ่งได้รับการแต่งตั้งให้เป็นรัฐมนตรีว่าการกระทรวงการคลังและภาษีของสาธารณรัฐใหม่ ได้เสนอให้ใช้แบบธง ซึ่งได้รับอิทธิพลการออกแบบจากธงชาติสหรัฐอเมริกา เป็นธงชาติของสาธารณรัฐสหรัฐบราซิล ธงดังกล่าวนี้ ได้ใช้อยู่เพียง 4 วันเท่านั้น คือ ตั้งแต่วันที่ 15 - 19 พฤศจิกายน พ.ศ. 2432 

วันที่ 19 พฤศจิกายน ปีเดียวกัน จอมพลดีเอโดโร ดา ฟอนเซกา (Deodoro da Fonseca) รักษาการประธานาธิบดีแห่งสาธาณรัฐสหรัฐบราซิล ได้มีมติให้มีการเปลี่ยนแปลงแบบธงชาติเสียใหม่ ด้วยเห็นว่าแบบธงนี้ไปลอกมาจากธงของประเทศอื่นมากเกินไป และได้เสนอว่าธงชาติของสาธารณรัฐใหม่ควรมีลักษณะที่คล้ายกับธงจักรวรรดิเดิมมากกว่า เพื่อให้เป็นการสร้างเอกภาพในชาติ ระหว่างการเปลี่ยนผ่านการปกครองจากระบอบราชาธิปไตยภายใต้รัฐธรรมนูญ ไปสู่ระบอบสาธารณรัฐ (ที่เป็นเช่นนี้ เพราะจอมพลดีเอโดโรนั้นมีความคิดแบบกษัตริย์นิยม แต่ได้ยอมเป็นหัวหน้าคณะปฏิวัติเพราะเห็นว่า การกระทำของจักรพรรดิเปโดรที่ 2 ได้นำพาประเทศไปสู่ความระส่ำระสาย) ดังนั้น การออกแบบธงชาติใหม่จึงเป็นการยกเอาตราแผ่นดินของจักรวรรดิเดิมออก และบรรจุสัญลักษณ์รูปแผนที่ดาว และคำขวัญประจำชาติในแถบสีขาว ลงในรูปวงกลมสีฟ้า คงไว้แต่เพียงสีพื้นธงเดิมเท่านั้น  โดยแบบธงดังกล่าวนี้ ซึ่งต่อมาประธานาธิบดีได้ประกาศรับรองใช้ใช้เป็นธงชาติได้ เป็นผลงานการออกแบบจากคณะทำงานของไรมุนโด เทย์เซย์รา เมนเดส (Raimundo Teixeira Mendes)  

ธงนี้ในสมัยต่อมาได้มีการปรับแบบอีกหลายครั้งในส่วนของแผนที่ดวงดาว เนื่องจากจำนวนดาวนั้นหมายถึงจำนวนมณฑลต่างๆ และรัฐบาลกลาง เมื่อมีการเพิ่มมณฑลใหม่ จึงต้องมีการเพิ่มจำนวนดาวเข้าไปด้วย  ซึ่งธงชาติแบบปัจจุบันได้ประกาศใช้เมื่อวันที่ 12 พฤษภาคม พ.ศ. 2535 ตามกฎหมายเลขที่ 8.421 ลงวันที่ 11 พฤษภาคม พ.ศ. 2535 โดยมีจำนวนดาวในธงทั้งหมด 27 ดวง

## พัฒนาการ
ก่อนหน้าการใช้ธงชาติแบบปัจจุบันนี้ ประเทศได้มีการเปลี่ยนแปลงธงชาติมาแล้วหลายครั้ง ตารางเบื้องล่างดังต่อไปนี้นอกจากจะแสดงภาพธงชาติสมัยต่างๆ ของบราซิลแล้ว ยังมีภาพของธงอื่นๆ ที่มีการใช้ในบราซิลก่อนที่จะมีการสถาปนาประเทศด้วย

### ธงนาวี

ไฟล์:Cross of the Military Order of Christ.svg|ธงภาคีทหารแห่งพระคริสต์ (Military Order of Christ) (พ.ศ. 1875–พ.ศ. 2194)
ไฟล์:Former Merchant Flag of Portugal.svg|ธงเรือราษฎร์ (พ.ศ. 2210)
ไฟล์:Flag Princes of Brazil.svg|ธงอาณานิคมบราซิลของโปรตุเกส (พ.ศ. 2210)ธงราชรัฐบราซิล (พ.ศ. 2188–พ.ศ. 2359)


### ธงอาณานิคมโปรตุเกส

ไฟล์:Flag of Portugal (1485).svg|พ.ศ. 2028–พ.ศ. 2038
ไฟล์:Flag Portugal sea (1500).svg|ธงประจำราชวงศ์โปรตุเกส (พ.ศ. 2043–พ.ศ. 2064)
ไฟล์:Flag Portugal (1495).svg|ธงชาติโปรตุเกส สมัยพระเจ้าโจอาวที่ 3 แห่งโปรตุเกส (พ.ศ. 2064–พ.ศ. 2159)
ไฟล์:Flag Portugal (1521).svg|พ.ศ. 2064–พ.ศ. 2121
ไฟล์:Flag Portugal (1616).svg|ธงสหภาพไอบีเรีย (พ.ศ. 2159–พ.ศ. 2183 - ยุคนี้บราซิลตกเป็นของสเปน)
ไฟล์:Flag of John IV of Portugal during the Restoration War.svg|ธงประจำพระองค์ พระเจ้าโจอาวที่ 4 แห่งโปรตุเกส (พ.ศ. 2183–พ.ศ. 2226 - ยุคนี้บราซิลกลับเป็นของโปรตุเกสอีกครั้ง)
ไฟล์:Flag Portugal (1667).svg|พ.ศ. 2210–พ.ศ. 2250
ไฟล์:Flag Portugal (1707).svg|พ.ศ. 2250-พ.ศ. 2359


### ธงพระอิสริยยศ

ไฟล์:Flag John V of Portugal with Order of Christ.svg|ธงประจำราชวงศ์โปรตุเกส (พ.ศ. 2043–พ.ศ. 2064)
ไฟล์:Flag Peter II of Portugal.svg|ธงประจำพระองค์ พระเจ้าเปโตรที่ 3 แห่งโปรตุเกส (พ.ศ. 2226–พ.ศ. 2249)
ไฟล์:Flag John V of Portugal.svg|ธงประจำพระองค์ พระเจ้าโจอาวที่ 5 แห่งโปรตุเกส (พ.ศ. 2250–พ.ศ. 2293)


### ธงรัฐชาติสมัยใหม่

ไฟล์:Flag of the United Kingdom of Portugal, Brazil, and the Algarves.svg|ธงชาติสหราชอาณาจักรโปรตุเกส บราซิล และอัลการ์เวส (พ.ศ. 2359–พ.ศ. 2364)
ไฟล์:Flag Kingdom of Brazil.svg|ธงชาติราชอาณาจ้กรบราซิล ในสหราชอาณาจักรข้างต้น (พ.ศ. 2359–พ.ศ. 2364)
ไฟล์:Flag Portugal sea (1830).svg|ธงชาติราชอาณาจ้กรบราซิล สมัยปกครองด้วยระบอบรัฐธรรมนูญ (พ.ศ. 2364–18 กันยายน พ.ศ. 2365)
ไฟล์:Flag Regent Prince of Brazil.svg|ธงชาติราชอาณาจักรบราซิล สมัยเอกราช (18 กันยายน–1 ธันวาคม พ.ศ. 2365)
ไฟล์:Flag of Empire of Brazil (1822-1870).svg|ธงชาติจักรวรรดิบราซิล (1 ธันวาคม พ.ศ. 2365–ประมาณ พ.ศ. 2413)
ไฟล์:Flag of Empire of Brazil (1870-1889).svg|ธงชาติจักรวรรดิบราซิล (ประมาณ พ.ศ. 2413–15 พฤศจิกายน พ.ศ. 2432)
ไฟล์:Flag of Brazil 15-19 November.svg|ธงชาติสาธารณรัฐสหรัฐบราซิล (15–19 พฤศจิกายน พ.ศ. 2432)
ไฟล์:Flag of Brazil (1889-1960).svg|ธงชาติสาธารณรัฐสหรัฐบราซิล (19 พฤศจิกายน พ.ศ. 2432–14 เมษายน พ.ศ. 2503)
ไฟล์:Flag of Brazil (1960-1968).svg|ธงชาติสาธารณรัฐสหรัฐบราซิล (14 เมษายน พ.ศ. 2503–28 พฤษภาคม พ.ศ. 2511)
ไฟล์:Flag of Brazil (1968-1992).svg|ธงชาติสหพันธ์สาธารณรัฐบราซิล (28 พฤษภาคม พ.ศ. 2511–11 พฤษภาคม พ.ศ. 2535)
ไฟล์:Flag of Brazil.svg|ธงชาติสหพันธ์สาธารณรัฐบราซิล (แบบปัจจุบัน) (11 พฤษภาคม พ.ศ. 2535–ปัจจุบัน).


## อ้างอิง

## ดูเพิ่ม
* รายชื่อธงในประเทศบราซิล
* เพลงชาติบราซิล
* เพลงสรรเสริญธงชาติบราซิล

## แหล่งข้อมูลอื่น

* 

บราซิล
หมวดหมู่:สัญลักษณ์ของประเทศบราซิล